CELEX: 62008TN0365
Language: el
Date: 2008-08-28 00:00:00
Title: Υπόθεση T-365/08: Προσφυγή της 28ης Αυγούστου 2008 — Hidalgo κατά ΓΕΕΑ — Bodegas Hidalgo — La Gitana (HIDALGO)

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/48
            
         Προσφυγή της 28ης Αυγούστου 2008 — Hidalgo κατά ΓΕΕΑ — Bodegas Hidalgo — La Gitana (HIDALGO)
   (Υπόθεση T-365/08)
   (2008/C 272/93)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Emilio Hidalgo, SA (Jerez de la Frontera, Ισπανία) (εκπρόσωπος: M. Esteve Sanz, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Bodegas Hidalgo — La Gitana, SA (Sanlucar de Barrameda, Cádiz, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του ΓΕΕΑ, της 11ης Ιουνίου 2008, η οποία κοινοποιήθηκε στην προσφεύγουσα στις 18 Ιουνίου 2008, στην υπόθεση R 1329/2007-4·
            
         
               —
            
            
               να καταδικάσει την προσφεύγουσα και, ενδεχομένως, την παρεμβαίνουσα στα δικαστικά έξοδα της δίκης ενώπιον του Πρωτοδικείου και ενώπιον του τμήματος προσφυγών.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Λεκτικό σήμα «HIDALGO» (αίτηση υπ' αριθ. 4 032 108) για προϊόντα της κλάσεως 33 «οινοπνευματώδη ποτά (εκτός ζύθου)».
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Bodegas Hidalgo — La Gitana S.A.
   
      Αντιταχθέν δικαίωμα επί σήματος ή σημείου: Ισπανικό λεκτικό σήμα «HIDALGO», για προϊόντα της κλάσεως 33 («οίνους εν γένει και ειδικότερα όσους περιλαμβάνονται στους οίνους DDOO Jerez και Manzanilla»).
   
      Απόφαση του τμήματος ανακοπών: Δέχεται την ανακοπή και απορρίπτει την αίτηση καταχωρίσεως.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Παράβαση των άρθρων 73 και 61, παράγραφος 2, του κανονισμού (ΕΚ) 40/94 για το κοινοτικό σήμα και προσβολή των δικαιωμάτων άμυνας της προσφεύγουσας, διότι η προσβαλλόμενη απόφαση στηρίχθηκε σε έγγραφο για το οποίο η προσφεύγουσα δεν ήταν σε θέση να εκφράσει την άποψή της.
   Η προσφεύγουσα ισχυρίζεται επίσης ότι συντρέχει παράβαση:
   
               —
            
            
               του άρθρου 8, παράγραφος 1, στοιχείο α', του κανονισμού 40/94, καθόσον η προσβαλλόμενη απόφαση θεωρεί ότι οι οίνοι είναι πανομοιότυποι με άλλα οινοπνευματώδη ποτά που περιλαμβάνονται στην κλάση 33 ξεχωριστά από τους οίνους.
            
         
               —
            
            
               των άρθρων 4, παράγραφος 1, και 5, παράγραφος 1, της οδηγίας 89/104/ΕΚ για την προσέγγιση των νομοθεσιών των κρατών μελών περί σημάτων και προσβολή της αρχής της συνύπαρξης και της ισοδυναμίας μεταξύ των κοινοτικών και των εθνικών σημάτων.